GiliGold/VAD_KnessetCorpus huggingface dataset:
<דב וולף: ואם כבודו אומר שלוש שנים, עד שנת 14' כן נהגתי, עובדה שלא לקחו לי את הרישיון, אז אנחנו שנתיים וחצי מאז הרישיון.
<אפי רוזן: אבל ענינו לך שנהגת, אתה עבריין, אז תעצור ב - - -
<דב וולף: אז למה השוטר לא עצר אותי?
<אפי רוזן: שוטרים לא אוכפים עבירות התלייה, הם אוכפים עבירות ליבה, לפי סיכום של משטרת ישראל.
ישראל אייכלר: זאת אומרת, זה לא שהשוטר לא ידע במחשב?
<דב וולף: הוא ידע.
<דב וולף: אין כזה דבר שלא יודעים.
<אפי רוזן: זה רישיונות בהתלייה.
ישראל אייכלר: אני רוצה להקריא בפניכם, אולי הייתי צריך לעשות את זה בהתחלת הדיון, אבל נעשה את זה בסופו.
ישראל אייכלר: אני פשוט מייצג פה את נהג המונית.
<שלומית אבינח: אל תגיד את שמו.
ישראל אייכלר: ודאי שלא אגיד את שמו.
ישראל אייכלר: הוא אומר – "קיבלתי היום", זה מהחודש האחרון, כבר יש יותר מחודש מזה, "נאמר לי במשרד הרישוי ברמלה שיש הגבלה על הרישיון.
ישראל אייכלר: הגעתי למשרד הרישוי ורישיון המונית פג, לא היה לי שום מידע על כך.
ישראל אייכלר: אין לי כתובת קבועה שנים.
ישראל אייכלר: בשנת 2010 עברתי תאונה עם האופנוע, לא נקבעה לי נכות לקצבה, מה שכן נקבע זה שיקום ועדה סוציאלית והוחלט על כיוון של רישיון נהיגה למונית.
ישראל אייכלר: עברתי נסיבות לא קלות, בגיל 12 התייתמתי משני הוריי.
ישראל אייכלר: מלחמת הקיום נעשתה קשה יותר והוחלט לשיקום לממן רישיון מונית מתחילתו ועד סופו".
ישראל אייכלר: זאת אומרת, מימנו לו.
<שלומית אבינח: הוועדה.
ישראל אייכלר: "בשנת 2010 עברנו אנוכי ואחי פינוי קשה מאוד ומאז מנסים להיכנס למסלול הנורמטיבי".
ישראל אייכלר: אני מבין שפינו אותם מאיזו דירה.
ישראל אייכלר: "רישיון המונית הינו מקור פרנסתי היחיד.
ישראל אייכלר: החוב לעיריית לוד", אני ממש הזדעזעתי מהמספרים, "לביטול חובות, לאחר שבחנו את כל האפשרויות, קרן החוב הוא 4,000 שקל, והוא עומד היום על 36 אלף שקלים".
ישראל אייכלר: הוא שואל פה שאלה שנוגעת לעורכי דין – "האם עורך דין, רופא או טייס שחייב כספים לוקחים לו את רישיון העבודה?
ישראל אייכלר: היכן כבוד האדם וחירותו למינימום קיום שלי?
ישראל אייכלר: במקום להתגורר, לאכול, להתלבש ולשלם חובות, אין לי אפשרות לשכור דירה, בקושי מתקיים מעבודה קשה בלילות, וגם את זה לקחו ממני?
ישראל אייכלר: " זאת אומרת, אין לו מונית, הוא נהג מונית, הוא נהג שכיר אצל מוניות בלילות.
ישראל אייכלר: "אין לי מקום מגורים.
ישראל אייכלר: בשנים האחרונות התגוררתי אצל אחותי.
ישראל אייכלר: כעת אני נע ונד ממקום למקום.
ישראל אייכלר: אינני, חס וחלילה, סרבן תשלום.
ישראל אייכלר: מצורף לעיון כבודו תיקים שאני ואחי עושים מאמצים כבירים לשמור על צלם אנוש ומטפלים בחלק מהם בכל הכלים שיש בידינו, והמסמכים אכן מדברים בעד עצמם".
ישראל אייכלר: יש לו איזה תשלומים שפרשו לו.
ישראל אייכלר: "אין לי חשבון בנק, קופת חיסכון מכל שהוא, כמובן אין לי רכב פרטי.
ישראל אייכלר: עברתי חוקרים שבדקו כל חזית בנידון הזה ולא מצאו אצלי דבר, היות ואין לי כלום.
ישראל אייכלר: כל המובא לעיל הינו אמת, ומוכן לעמוד בכל בדיקה שיוחלט עליה.
ישראל אייכלר: תעודה שלמדתי שנה וחצי", בקיצור, כל מה שהוא למד.
ישראל אייכלר: אתה ראית את המכתב?
<גיא גולדפרב: אני טיפלתי.
<שלומית אבינח: אבל זה לא הסתדר.
<שמרית רגב-שרייבר: הוא פנה לרשם ההוצאה לפועל?
<שלומית אבינח: יש את התשובות.
ישראל אייכלר: אני חושב שהוא פנה.
<גיא גולדפרב: אבל יש לו 979 פעיל.
ישראל אייכלר: יש לו שלושה תיקים, אחד פעיל, משהו כזה.
<גיא גולדפרב: אני כתבתי, זה מקרה הומני, שברגע שהוא יסגור אותו, אני מוותר לו על המבחנים שם.
<גיא גולדפרב: אני קראתי את המכתב והשבתי לכם מיד.
ישראל אייכלר: לכן אני אומר, אנחנו דנים פה לא בדיונים תיאורטיים.
ישראל אייכלר: זה ממש דברים שנוגעים לליבה שלהם.
<שלומית אבינח: זה אצלם.
<שמרית רגב-שרייבר: ברור.
<שלומית אבינח: אבל הנה, הם אמרו שלא.
<שלומית אבינח: לפי התשובה, הם אמרו שלא.
<שלומית אבינח: יש תיק פעיל והם לא מוכנים לבטל.
<גיא גולדפרב: לא, הוא הגיע להסדר, יש לו 979 חדש.
<שמרית רגב-שרייבר: יש לו הגבלה בתיק אחר.
ישראל אייכלר: שלושה תיקים.
<גיא גולדפרב: תזמנו אותו לאסתר.
<שמרית רגב-שרייבר: אני אקח את זה ואני אטפל.
<שלומית אבינח: אבל למה זה צריך להגיע לוועדה?
<שלומית אבינח: למה אי אפשר לעשות את זה - - -
ישראל אייכלר: קודם כל, אדם שפונה לוועדה, את יודעת את הנוהל שלנו, אנחנו מנסים לסדר את הפנייה עצמה.
<שלומית אבינח: בסדר.
<שלומית אבינח: אז שיעדכנו אותו, כי זה מה שביקשנו.
ישראל אייכלר: אז אנחנו נעביר לך את - - -
<שמרית רגב-שרייבר: אין שום בעיה, ואנחנו נבדוק את זה.
ישראל אייכלר: עכשיו לסיכום הכללי.
<שמרית רגב-שרייבר: אני פשוט צריכה ללכת.
ישראל אייכלר: כן, אז בבקשה, אני מסיים את הדיון, אני רק רוצה להגיד דברי סיכום.
ישראל אייכלר: לגבי הנושא הראשון – הוועדה מוחה על שהנפקת הרישיונות טרם החלה, למרות התחייבות משרד הרישוי בדיון הקודם.
ישראל אייכלר: רשמנו את הודעת מנהל רשות הרישוי ונציגי משרד התחבורה, שהנפקת הרישיונות תחל בסוף דצמבר 2016.
ישראל אייכלר: סעיף 2, לגבי הגבלת רישיונות נהיגה – הוועדה מבקשת להטיל חובה לשלוח מכתבי דואר רשום לחייבים לצורך ידיעתם על מגבלותיהם.
ישראל אייכלר: כמו כן, לאחר שישה חודשים, אם לא התקבלה תשובה או טיפול, לשלוח עם אישור מסירה.
ישראל אייכלר: הוועדה מבקשת למצוא דרך להפריד בין האנשים שמתחמקים מתשלום ובין האנשים שבאמת אין להם ממה לשלם, לאפשר להם לנהוג לצרכי פרנסה.
<שמרית רגב-שרייבר: אבל זה הסדר שקיים, אגב.
<שמרית רגב-שרייבר: יש אפשרות לפנות לרשם ההוצאה לפועל ולהסביר לו שמדובר בפרנסה.
<שלומית אבינח: אבל הנה, הוא פנה ולא עשה.
ישראל אייכלר: עובדה שהוא לא הכיר לו.
ישראל אייכלר: אני חושב ששלושת אלה ייעשו, גם דואר רשום, גם אישור מסירה וגם הפרדה בין אנשים שאין להם לשלם לבין אנשים שיש להם לשלם, לאפשר להם נהיגה לצורך פרנסה.
ישראל אייכלר: הדבר האחרון – העניין של המבחנים.
ישראל אייכלר: רשמנו בפנינו את הצורך לעבור מבחן נוסף למי שלא נהג כמה וכמה שנים, אבל במקרים סוציאליים של אנשים שזאת פרנסתם אנחנו מבקשים לא להטיל עליהם את האגרה של המבחן הנוסף.
ישראל אייכלר: אנחנו מבקשים להתחיל את הדיון בפניות הציבור בנושא ילדים שאין להם אישור קבלה ממעון או ממשפחתון.
ישראל אייכלר: אנחנו מתכנסים ביום מאוד מיוחד משתי סיבות: אל"ף, אני לא זוכר בפגרת הכנסת שביום הראשון של הפגרה כבר תתכנס ועדה.
ישראל אייכלר: בדרך-כלל אנחנו רוצים קצת – איך זה נקרא, להתפגר, לא?
ישראל אייכלר: אנחנו אוהבים לנוח שבוע-שבועיים - - -
<קריאה: יש גם פגרה במעונות ב-9 באוגוסט.
ישראל אייכלר: אז בדרך-כלל אנחנו מנסים לנוח שבוע-שבועיים, ואחרי זה מתחילים.
ישראל אייכלר: אבל פה יש לנו מצב שגם לבקשת הגורמים העוסקים בזה, לדחות את הדיון שהיה צריך להיות בשבוע שעבר וגם בגלל הצפיפות, שעוד מעט גם המעונות יוצאים לפגרה - - -
<קריאה: ביום רביעי הם יוצאים.
ישראל אייכלר: כן, לא ידעתי שאתם מגדלים כבר חברי כנסת.
ישראל אייכלר: כי בדרך-כלל עובדים לא יוצאים לפגרה.
ישראל אייכלר: ולכן זה מאוד דחוף, אנחנו לא צוחקים, יש פה מצב של עשרות אלפי ילדים שקיבלו מעון ומשפחתון ומאוד מאושרים, וזה מאוד חשוב, וגם את זה צריך לומר.
ישראל אייכלר: אבל יש 8,000 ילדים שאינם יודעים עדיין איפה הם יהיו בשנה הבאה.
ישראל אייכלר: והסיבה השנייה שזה יום מיוחד היא כי הנהלת המעונות באים עכשיו מהבית החדש, ממשרד הרווחה, משר הרווחה.
ישראל אייכלר: אני מאוד שמח בשבילכם ובשביל הילדים שיש כבר אבא לנושא.
ישראל אייכלר: חיים כץ הוא שר מאוד-מאוד חשוב.
ישראל אייכלר: חשוב, אני לא מתכוון מבחינת כמה תקציבים יש תחת ידו, אלא אדם קשוב.
ישראל אייכלר: ואני רוצה לספר גם למנהלת, שהיה לנו נושא בקשר לעניין רווחה שנסחב הרבה זמן, ופגשתי אותו, ואז הוא אמר לי, אם היית כותב לי אישית מכתב זה מזמן היה מסודר.
ישראל אייכלר: זאת אומרת, הוא נכנס לעניין באופן אישי ומסדר את העניין.
ישראל אייכלר: אני מקווה שגם בעניין המעונות הוא ייקח לידיים את כל הבעיות שהיו לכם בגלל שלא היה לכם, אני לא יודע אם לקרוא לזה שר – נקרא לזה: שר.
ישראל אייכלר: בדרך-כלל כשיש למישהו ראש ממשלה, הוא צריך להיות יותר חזק ממישהו שיש לו שר.
ישראל אייכלר: אבל למעשה, כשיש ראש ממשלה אז היה קשה מאוד כי קשה לצפות מראש ממשלה שיתעסק גם בבעיות הקטנות.
ישראל אייכלר: אבל יש לנו פה את המנכ"לית מיכל צוק שעוסקת - - -
<מיכל צוק: משנה למנכ"ל.
ישראל אייכלר: אבל בנושא הזה את מנהלת, לא?
<מיכל צוק: זה בתחום האחריות שלי.
ישראל אייכלר: כן, בתחום האחריות שלך, ואני יודע כמה את קשובה וכבר היו לנו דיונים וכבר הישגים גדולים, ואני מקווה שגם היום יהיו לך בשורות, גם לילדים שהוריהם נמצאים כאן וגם לבעיות שדיברנו עליהן.
ישראל אייכלר: יש לנו עוד אורח חשוב מאוד, הרב יעקב אשר, חבר הכנסת, שהגיע ביום פגרה.
יעקב אשר: אורח?
יעקב אשר: זה מקום העבודה שלנו פה.
ישראל אייכלר: אתה רוצה לשמוע משהו יפה?
ישראל אייכלר: משהו אישי?
ישראל אייכלר: ניגשתי היום לקופאית, קניתי במזנון, והיא שואלת אותי: אורח או עובד?
ישראל אייכלר: אמרתי לה, אני רוצה לעבוד, והיא לא זיהתה.
ישראל אייכלר: אז מאוד שמחתי.
ישראל אייכלר: יש לנו עוד פרטיות, הרב יעקב.
ישראל אייכלר: לאור הבעיות הקשות שיש לנו, בדרך-כלל אנחנו מתחילים הפונים.
ישראל אייכלר: היות וקראנו וטיפלנו בפניות שלכם, וכל השמות שלכם נמצאים פה, ושאלתי היום את המנהלת ממתי אנחנו שולחים למשרדים ישירות אישית-פרטנית את השאלות, אז היא אמרה, בגלל הדחיפות של הדבר, אני הפניתי מיד למשרדים עם השמות.
ישראל אייכלר: לכן הסיפור שלכם ידוע, אז אם אתם יכולים להגיד בתכל'ס, בתמצית, ואנחנו נלך לפי הסדר שכתבה המנהלת.
ישראל אייכלר: שרה וייסמן, תושבת ירושלים, תינוק בן שבעה חודשים, ילד תשיעי, נמצאת ברשימת המתנה למשפחתון של משרד הכלכלה, בבקשה.
<שרה וייסמן: נעים מאוד.
<שרה וייסמן: הרב אמר את רוב הדברים שצריך להגיד.
<שרה וייסמן: אני רשמתי את הילד שלי למעון "אמונה" בלבד, כיוון שלא העליתי על דעתי שהוא לא יתקבל, היות והוא ילד תשיעי וכל השנים הייתי בדרגה מקסימלית של הנחה לפי ההכנסה שלי.
<שרה וייסמן: הוא לא התקבל בגלל שאני עובדת במשרה חלקית ולא במשרה מלאה, ובמשפחתונים אמרו לי שהוא לא יכול להיכנס כיוון שיש מגבלה של שני ילדים מתחת לגיל שנה במשפחתון.
<שרה וייסמן: ואני יודעת שיש מטפלות אצלנו בשכונה שהן בתפוסה חלקית בגלל שרשומים אצלם שני תינוקות ויש מקומות, ויש עשרות תינוקות בהמתנה להיכנס – כך מפה לאוזן עובר – והם מקבלים רק ילדים מעל גיל שנה.
ישראל אייכלר: אני רוצה לשאול – הם כותבים פה שאת נרשמת רק לפני שבועיים.
ישראל אייכלר: מה ההסבר?
<שרה וייסמן: לא, אני נרשמתי למעון "אמונה", כי לא העליתי על דעתי שאני לא אתקבל למעון "אמונה".
ישראל אייכלר: מתי נרשמת למעון "אמונה"?
<שרה וייסמן: כשנפתחה ההרשמה, ב-1 ביוני.
ישראל אייכלר: בהתחלה, כבר מזמן?
<שרה וייסמן: כן.
ישראל אייכלר: ואת לא יכולת לדעת אם הוא מתקבל עד לפני שבועיים?
<שרה וייסמן: באותו שבוע שקיבלתי את התשובה השלילית פניתי למשפחתונים.
ישראל אייכלר: הסיבה שלא נרשמת, אלא רק לפני שבועיים, זה בגלל שלא ידעת אם התקבלת ל"אמונה".
<שרה וייסמן: נכון.
יעקב אשר: זאת בדיוק המטרה של משפחתון.
יעקב אשר: המטרה של משפחתון היא לסגור את הפער.
ישראל אייכלר: זאת הדוגמה של אלפי ילדים שלא יודעים אם הם התקבלו או לא התקבלו.
ישראל אייכלר: הגברת גנט חיה, תושבת ירושלים, בבקשה.
<חיה גנט: יש לי ילד במעון "אמונה" בנווה יעקב.
<חיה גנט: נולד לי ילד נוסף, רשמנו אותו למעון.
<חיה גנט: מה שקרה זה שהילד שהיה במעון והוא בן ממשיך, נפלט החוצה.
<חיה גנט: רשום עליו שהוא לא התקבל, ועל החדש רשום שהוא אח ממשיך, והוא התקבל.
<קריאה: זו טעות ברשימה.
ישראל אייכלר: זה דבר שאפשר לתקן?
<קריאות: זו טעות.
<קריאות: נפלה טעות.
<קריאות: זו טעות בטוח.
ישראל אייכלר: הגברת זרגרי אורטל, גם תושבת ירושלים, בבקשה.
<אורטל זרגרי: אני אורטל זרגרי, יש לי שלושה ילדים.
<אורטל זרגרי: הילדים הגדולים שלי היו בעבר במעונות "אמונה", גרנו פה בקרית-משה.
<אורטל זרגרי: את התינוק, בן תשעה חודשים, רשמתי שוב עכשיו למעון "אמונה" בקרית-משה ולא התקבלנו, נרשמתי גם למעון "אמונה" בהר-נוף, ובשניהם לא התקבלנו.
<אורטל זרגרי: ויש לי ילדים שבעבר למדו בשני המעונות ולא קיבלנו תשובה.
ישראל אייכלר: בעוד שזה ממשיכים?
<אורטל זרגרי: לא, אבל הבן הקודם שלי סיים בשנה שעברה ועכשיו הוא בגן עירייה.
<אורטל זרגרי: אבל עדיין אנחנו מכירים את המעון והמעון מכיר אותנו, ואנחנו שנים שם ואני תושבת השכונה ואני יודעת בוודאות שיש שם הורים שלא מהשכונה והתקבלו.
<אורטל זרגרי: אני עובדת במשרה מלאה, בעלי עובד במשרה מלאה, המדינה מעודדת אימהות לצאת לעבוד ולא מוצאים לנו פתרון.
<אורטל זרגרי: אני חושבת שצריכים לקבל אותנו כי אנחנו תושבי השכונה ולדאוג לנו לפתרון.
<אורטל זרגרי: ב-1 בספטמבר אין לי מקום לילד.
ישראל אייכלר: אין לך איפה להכניס אותו?
<אורטל זרגרי: אין לי איפה לשים את התינוק, בן תשעה חודשים, שגם כשילדתי אמרו לי שאולי יהיה לי מקום ובסוף לא היה.
ישראל אייכלר: הנה, יש לך פה את הצוות הבכיר של משרד העבודה.
<אורטל זרגרי: כן, הם כבר מכירים אותי, אני חושבת.
<אורטל זרגרי: שלחתי פה מיילים לכמה.
ישראל אייכלר: אין בעיה, זה בסדר גמור.
<אורטל זרגרי: כרגע הוא במעון פרטי בלית ברירה, כי הייתי חייבת לחזור מחופשת לידה, אבל אני לא הולכת להמשיך להיות שם כי אני לא מרוצה, גם מבחינתה מחיר וגם מבחינת הטיפול.
ישראל אייכלר: עדי יזהר, תושבת רמלה.
ישראל אייכלר: שלא יגידו שלתושבי ירושלים יש פרוטקציה אצלנו.
<עדי יזהר: כן, אנחנו נפגעים גם במחוז המרכז.
<עדי יזהר: הטענות שלי הן שתיים.
<עדי יזהר: ראשית, אני אם יחידנית שנדחתה ממעון "נעמ"ת" בשכונה שלי.
<עדי יזהר: אני רוצה לומר שהמעון הזה, לפי תשובה שקיבלתי אך לפני שבוע במייל, ולקח שלושה שבועות.
<עדי יזהר: אני חשבתי שזו תשובה על הערעור, הסתבר שזו תשובה רשמית לגבי טלפון שקיבלתי מהמעון.
<עדי יזהר: נדחיתי, כאשר במעון הזה יש 18 ילדים, 18 תקנים.
<עדי יזהר: אני מקום 32 מתוך 50 ממתינים.
<עדי יזהר: ואני מלינה, קודם כל, על הגאוגרפיה של מעון דוגמת זה.
<עדי יזהר: אני מניחה שבעיר שלנו השכונה שלי היא שכונה אולי במצב סוציו-אקונומי טיפה יותר גבוה.
<עדי יזהר: אני ממש לא מאמינה שהילדים שמאכלסים את המעון הם ילדים מהשכונה.
<עדי יזהר: זו שכונה חדשה שכמות הילדים בה היא עצומה.
<עדי יזהר: אני מלאה, קודם כל, בנושא הזה, בתור אם יחידנית.
<עדי יזהר: אני נדחיתי על הכנסה גבוהה לנפש באופן פרופורציונלי אולי לאחרים.
<עדי יזהר: אני חושבת שהקבלה למעון של משרד התמ"ת צריכה להיות – או כך הבנתי, לפחות – נסובה על המצב הסוציולוגי.
<עדי יזהר: המצב האקונומי נידון בוועדות שדנות בכל מה שנוגע לנקודות זכאות.
<עדי יזהר: משקיבלתי את בשורת האיוב, וכך הרגשתי, אני חייבת לומר, אני לא יודעת אם נמצאת כאן גברתי גלית יעקובוב?
<גלית יעקובוב: אני נמצאת.
<עדי יזהר: שלום לך.
<עדי יזהר: אני חייבת לומר שניסיתי בכל דרך ובכל צורה למצוא מי שיענה לי במשרד הכלכלה.
<עדי יזהר: לא נעניתי בשום מצב חוץ מאשר מצד לבנה ממחוז ירושלים שנתנה לי רשימה של טלפונים מפה עד הודעה חדשה, שלא הצלחתי שלושה שבועות וחצי ליצור קשר עם אף אחד.
<עדי יזהר: או שהקו היה תפוס או שהוא היה פנוי ולא ענו.
<עדי יזהר: אני ניסיתי להשיג אותך.
<עדי יזהר: באתר אין שום טלפון ולא שום דבר, פרט לפניות ציבור.
<עדי יזהר: פנתה אליי בסוף סיגלית מפניות ציבור, מחוז מרכז, ואני יודעת שהדברים נעשו בגלל שפניתי למר אייכלר במייל וז'אנה פנתה, ואמרו לי שחזרו אליי אך ורק בגלל שהדברים נעשו ככה.
<עדי יזהר: לא יתכן שבעת מצוקה כזאת – אני היום - - - עם ילדה בת שלושה חודשים ושבוע, שאני אמורה להכניס ב-1.9 למסגרת, וכזו אין.
<עדי יזהר: למותר לציין שגם אין לי מקום במעונות פרטיים.
<עדי יזהר: אני גם לא "אזרוק" את הילדה בכל מעון כי יש בו מקום פנוי.
<עדי יזהר: לא יתכן ולא מתקבל על הדעת שהורה כדוגמתי, שגם אם ההכנסה גבוהה או לא גבוהה, אין לי פרטנר, אין מי שיוציא אותה מהמעון, אין לי קונטרה של מזונות, אני צריכה את כל מה שאני עושה לעשות מכספי שלי.
<עדי יזהר: זה מה שיש לי לומר.
<עדי יזהר: והנגישות של המשרד הזה זה פשוט עוולה אחת גדולה.
<עדי יזהר: כל העידוד הזה להגיע לכאן נעשה מהדוברות של "נעמ"ת", שפנו אליי אחרי שאני הוצאתי פוסט בפייסבוק אליהם, ואחר-כך כבר גלגלתי את זה הלאה.
ישראל אייכלר: במייל גם לא קיבלת תשובות?
<עדי יזהר: לא קיבלתי מאף אחד שום דבר.
<עדי יזהר: יש לי תשובה מלפני שבוע שאני מסורבת.
<עדי יזהר: אחר-כך התברר לי שסיגלית ניסתה להשיג אותי שוב והיא אמרה לי, עדי, את בכלל לא נדחית מהערעור, הפנייה שקיבלת במייל היתה בעצם זו הפנייה הראשונה שלך.
<עדי יזהר: ואני רק אמרתי, אשריי וטוב לי, אולי עוד אני אמצא נחמה באיזה קן.
<עדי יזהר: ואז אני הייתי בקשר מאוד רציף עם הרכזת אצלנו ברמלה, עם מירי, ולפנים משורת הדין ובאופן לא פורמלי היא הודיעה לי ביום חמישי שכל הערעורים אצלנו ממעון "נעמ"ת" נדחו, כאשר אני בתוכם.
<עדי יזהר: היום יום ראשון, בעוד יומיים אין עם מי לדבר, אין עם מי לדבר, לא במעונות, לא בגנים פרטיים, אנשים יוצאים לחופשה ואין לי מזור ואין לי שום רפואה לבת שלי ב-1 בספטמבר.
ישראל אייכלר: אנחנו עכשיו מהסמנכ"לית מיכל צוק – אולי נתחיל מהסוף?
יעקב אשר: אוי אפשר לפני, ואז תהיה תשובה.
ישראל אייכלר: היא חייבת לצאת בשתיים וחצי.
ישראל אייכלר: אם אתה תסכים, אז קודם נשמע מה שהיא אומרת, ואולי יהיה לך על מה להגיב.
<מיכל צוק: אני רוצה לתת סקירה, אני מסתכלת עלייך כי אני שומעת את המצוקה, ויכול להיות שאנחנו לא נדע לתת סיוע בגלל שגם במערכת יש קשיים מאוד-מאוד גדולים.
<מיכל צוק: אבל לפחות כל מי שפנה כאן, תבואו אלינו בסוף הדיון, נמצא כאן חגי ונמצאת כאן גלית - - -
<שלומית אבינח: יש את כל הפרטים לפני, מיכל - - -
<מיכל צוק: אני יודעת.
<מיכל צוק: יש לנו כי אני רואה כאן את הרשימה והתכתבויות במייל איתכם.
<מיכל צוק: אבל עדיין אני אומרת שאנחנו לפחות נעשה מאמץ מצדנו לראות אם באיזור שלך, במה שנראה לך רלוונטי, יש עוד מקומות פנויים שאנחנו נוכל להפנות אותך אליהם.
<שלומית אבינח: עשו את זה כבר.
<מיכל צוק: אז יכול להיות שכבר עשו, אבל לפחות את המינימום הזה – ותיכף נחזור גם אחורה ונתייחס לכל שאר הדברים – אנחנו ננסה לעשות.
<מיכל צוק: זה כאן בוועדה, אבל כל פנייה שמגיעה אלינו, זה מה שאנחנו מנסים לעשות.
<מיכל צוק: וגם היה איזשהו רעיון שלך שיכול להיות שנוכל לעשות משהו מערכתי יותר נכון ונבדוק אותו בצורה חיובית.
<מיכל צוק: בגלל הסטטוס של הדברים, אני לא מעריכה שמערכתית זה יהיה השנה כי אנחנו בעצם נמצאים במצב שבו אנחנו ממש-ממש בישורת האחרונה של תהליך ועדות קבלה.
<מיכל צוק: אני אלך טיפה-איפה אחורה.
<מיכל צוק: אני חושבת שהמצוקה הגדולה מאוד ששומעים כאן, היא קודם כל ובראש ובראשונה מראה שיש לנו צורך במעונות היום שהוא הרבה יותר גדול מההיצע של מעונות היום המפוקחים שיש כאן.
<מיכל צוק: זו העובדה והיא נתונה.
<מיכל צוק: אתה הזכרת את כניסת השר חיים כץ לתחום.
<מיכל צוק: אנחנו רק בהליכי עבודה ראשונים והיכרות ראשונית, אבל אין לי ספק שהנושא של מעונות היום הוא אחד מהדברים החשובים והמרכזיים שהוא עוסק בהם.
יעקב אשר: אנא תכניסו טרמינולוגיה: מעונות יום ומשפחתונים, כי זאת ההשלמה - - -
<מיכל צוק: הטיפול בגיל הרך.
יעקב אשר: כי זאת ההשלמה של המעונות.
ישראל אייכלר: הנה, התקבלה בקשתך: הגיל הרך, כי יש הרבה פתרונות - - -
<מיכל צוק: אני לא רוצה להגיד בדיוק מה התוכנית, זה ייקח עוד מעט זמן לגבש אותה - - -
ישראל אייכלר: מותר לך להגיד לפרוטוקול שנפגשתם היום עם השר.
<מיכל צוק: כן, ישבנו היום עם השר.
<מיכל צוק: ישבנו איתו גם בשבוע שעבר.
<מיכל צוק: דיברנו על דיוני תקציב, עוד לא עשינו היכרות מעמיקה עם הנושא, אבל הוא כבר ראה, ישב, וגם מאתנו הוא קיבל מידע, וגם אוסף את המידע כמובן ובצדק ממקורות נוספים, ואין לי שום ספק שנושא הגיל הרך בכלל, ובפרט של הרחבת ההיצע, הוא אחד הנושאים המרכזיים שנעסוק בהם בתקופה הקרוב.
<מיכל צוק: אז אני מקווה שזה, בכל מקרה בהבשלה כמה שיותר מהירה, ייתן את המענה כי זה המענה האמיתי.
<מיכל צוק: בסוף, ככל שיהיו יותר מסגרות, אנחנו נצמצם את המצוקה של ועדות הקבלה.
ישראל אייכלר: אני ממש מתנצל, האנשים שיושבים פה, זה לא מעניין אותם כל-כך.
ישראל אייכלר: לי זה מעניין לשנה הבאה.
<מיכל צוק: נכון.
<קריאה: אנחנו צריכים פתרון עכשיו.
ישראל אייכלר: אבל אולי אפשר למצוא – אם יש 8,000 ילדים שאין להם, אולי יכול להיות שכמה אלפים מהם רשומים בשני מקומות ואתם עדיין לא מעודכנים.
<מיכל צוק: אז בדקנו, וגלית תיכף תיתן את הנתונים - - -
ישראל אייכלר: כי אם כן, זה יכול להיות ב שורה גדולה.
<מיכל צוק: מדובר בכמה מאות.
<גלית יעקובוב: זה יפנה לנו 600 מקומות.
ישראל אייכלר: 600 מקומות זה בשבילי בשורה טובה.
<מיכל צוק: אנחנו נתייחס לזה באופן מסודר.
<מיכל צוק: יש כמובן גם רישומים כפולים, כי יש הורי שנרשמים למספר מעונות או כי הם רוצים אחד או כי הם לא רוצים לעמוד מול שוקת שבורה.
<מיכל צוק: כאן ההורים צריכים להודיע או שאנחנו מבטלים בצורה?
<מיכל צוק: - - -
<גלית יעקובוב: גם וגם.
<גלית יעקובוב: על-פי הנוהל ההורים צריכים להודיע לנו על הביטול - - - שאנחנו פונים גם להורים וגם למנהלות מעון ומודיעים לה שהילדים רשומים בכמה מקומות ושהם צריכים עד פרק זמן מסוים לבחור.
<גלית יעקובוב: אם לא, אז אנחנו אמורים לבחור במקומם.
ישראל אייכלר: אני רוצה שאתם תבחרו עכשיו.
ישראל אייכלר: זאת אומרת, אל תחכו להורים כי אני מכיר את ההורים, אם יש לילד שלהם מעון, לא אכפת להם מאחרים.
<גלית יעקובוב: בכל זאת, שבוע ניתן להם כי גם אנחנו צריכים לסגור עם - - -
ישראל אייכלר: אבל אתם סוגרים בעוד שבוע, לא?
<גלית יעקובוב: אנחנו לא סוגרים בעוד שבוע.
<גלית יעקובוב: אנחנו פתוחים ברצף.
ישראל אייכלר: זאת אומרת, מי שיתפנה לו מקום, יהיה לו מקום גם אם המעון נסגר.
<גלית יעקובוב: נכון, והסדר הוא סדר קבוע מראש כי הסדר נקבע מהראשון עד האחרון.
ישראל אייכלר: אז טוב לשמוע.
יעקב אשר: אם הם יבחרו לבד יותר מדי מוקדם, אז יתחיל לך בלגן, למה לא אמרתם לכאן, אני רציתי לפה - --
<גלית יעקובוב: בדיוק, אז אני מעדיפה לחכות עוד שבוע.
יעקב אשר: אם זה רק שבוע, אז - - -
ישראל אייכלר: אם ראש העיר אומר שזה בסדר, אז זה בסדר.
<עדי יזהר: הבעיה הקשה עם זה היא שאין מענה ממקומות אחרים כי אנשים יוצאים לחופש בשלישי הקרוב, וכל המשפחתונים הפרטיים או החלופות האחרות – אני נידונה מול "נעמ"ת", אבל אמרו לי, אנחנו עד ה-9 או ה-10 בחודש נמצאים בגן, ואחר-כך "דברי ללמפה".
ישראל אייכלר: אני הייתי מצפה שזה כן ייעשה השבוע.
ישראל אייכלר: יש לכם מחשבים, אתן יכולים לדעת בדיוק מי נרשם פה והתקבל, מיד להוציא אותו ולפנות את המקום לאחרים.
ישראל אייכלר: כמו במטוס שיש סטנד-ביי.
<קריאה: אבל עדיין לא סגרו את ועדות הקבלה.
ישראל אייכלר: עוד לא סיימו את ועדות הקבלה?
<קריאות: זה הקושי העיקרי.
<קריאה: בירושלים לא סיימו את ועדות הקבלה.
ישראל אייכלר: סליחה, אנחנו מתפזרים.
ישראל אייכלר: תיכף נברר אם נסתיימו, ואם לא, הם צריכים לסיים היום כי יש עוד אנשים שמחכים.
<מיכל צוק: אנחנו כאן – אם יש משהו שאתם רואים אחרת בשטח ואנחנו נותנים תשובות, אז אנחנו נעשה את השאלות-תשובות בצורה מסודרת.
<מיכל צוק: סדרי גודל – וגלית תיתן ממש מדויק – היו השנה כ-300 מעונות ואלה היו ועדות קבלה.
<מיכל צוק: במעון יכול להיות שיש ועדת קבלה למספר גילאים, יכול להיות שיש יותר כיתות, אבל זה מאוד משתנה בין המעונות.
<מיכל צוק: סדר גודל של כ-10,000 או טיפה יותר ילדים שנדחו, שלא התקבלו בגלל היעדר - - -
<גלית יעקובוב: 9,500.
ישראל אייכלר: אצלנו רשום 8,000.
<מיכל צוק: אז מאז התשובה כנראה שיש עוד נתונים.
<גלית יעקובוב: 9,500 שלא התקבלו.
<קריאה: רק ב"נעמ"ת" 2,000 נדחו.
<מיכל צוק: יכול להיות, בהחלט יכול להיות.
<מיכל צוק: בפרספקטיבה, לפחות בשנה האחרונה ומול שנה שעברה זה סדרי גודל דומים, כלומר לא חל כאן שינוי לא לחיוב ולא לשלילה.
<מיכל צוק: התהליך עכשיו נמצא בזה שכל ועדות הקבלה הסתיימו.
<מיכל צוק: מה שלא הסתיים עדיין ואמור להסתיים בימים הקרובים זה הטיפול בהשגות ההורים.
<מיכל צוק: זה מה שאני יודעת.
<מיכל צוק: כל ועדות הקבלה הסתיימו ואנחנו נמצאים עכשיו, בימים הקרובים בשלב הטיפול בהשגות, בעררים.
<מיכל צוק: ברגע שזה ייסגר, וזה אמור להיסגר בימים הקרובים, אנחנו נדע שכל המערכת סגורה וכל אחד יודע איפה הוא משובץ, או לחלופין, לצערי, לא משובץ בהיעדר מקום וקדימות של אחרים לפניו.
<מיכל צוק: זה המקום שבו אנחנו נמצאים מבחינת סדרי הגודל של הטיפול.
<מיכל צוק: השנה רצינו להתחיל את התהליך הרבה קודם, אבל בגלל מה שכולם מכירים, שהיה את המשבר הגדול מאוד, ועד היום אנחנו יושבים בצורה מאוד אינטנסיבית עם הארגונים ומנסים לראות, חל עיכוב גם בהיבט הזה.
<מיכל צוק: מצד שני, זה לא יותר - - -
<קריאות: זו לא הסיבה.
ישראל אייכלר: אתם תדברו כולכם.
ישראל אייכלר: אנחנו פה.
ישראל אייכלר: אין היום מליאה, אני יכול לשבת עד מתי שאתם רוצים.
<מיכל צוק: אני לא מאשימה, אנחנו מנסים לתאר מצב, כי לפחות בשיח שלנו עם הארגונים בחודשים האחרונים אנחנו עובדים בצורה מאוד מתואמת וביחד, מתוך מטרה אחת לנסות להביא לכל התחום הזה של הטיפול בגיל הרך במעונות אופק הרבה-הרבה יותר חיובי.
<מיכל צוק: אני לא רואה שיש כאן:
<מיכל צוק: אנחנו מול הארגונים או שני עברי מתרס.
<מיכל צוק: אנחנו ממש עושים כאן תהליך משותף ביחד.
<מיכל צוק: כן אגיד שגם עכשיו, והיו לנו המון-המון שיחות במהלך התקופה האחרונה לראות כל יום איפה אנחנו עומדים ומה החיתוך – וזה לא דבר שאני שמחה עליו, שאנחנו נמצאים עכשיו בתחילת אוגוסט ועוד אין תשובות לכל ההורים, אפילו לפני שבועיים, אם לא קודם, אבל לפחות בהיכרות שלי את שנה שעברה, את נוהל ועדות הקבלה ואת היישום שלו, המצב היה יותר גרוע.
<קריאות: לגמרי.
<מיכל צוק: תמיד יש לנו התלבטות, בלי קשר לאירוע או משבר כזה או אחר, כמה מוקדם לפתוח, כי משרד החינוך כפי שכולנו יודעים פותח בינואר-פברואר.
<מיכל צוק: מצד שני, ככל שאנחנו נקדים לפתוח אנחנו נוכל לתת פחות מענים טובים לכיתה של התינוקות, כי ילדים עוד נולדים וזו בעיה – או לא בעיה, אלא שמחה גדולה – שאנחנו מתמודדים איתה בגילאים הרכים ולא מתמודדים איתה בגילאים היותר-בוגרים, וכאן תמיד מנסים ליצור את האיזון, ואין ספק שזה יוצר גם אתגרים של להגיע יחסית מאוחר לפתיחת שנה.
<מיכל צוק: מצד שני, ככל שנקדים לפתוח בצורה משמעותית יותר, יהיו הורים שהילדים שלהם עוד לא יוכלו בכלל להירשם.
<מיכל צוק: אז צריך לזכור את האיזון הזה.
<מיכל צוק: ועדיין אני מאוד מקווה שבשנה הבאה נוכל לפתוח עם כל האתגר הזה קודם.
ישראל אייכלר: אני אתן לכם עצה טכנית איך בשנה הבאה לפתוח, ואתם תדעו בדיוק מי הולך בעוד תשעה חודשים להיות בגן.
ישראל אייכלר: זה עניין של מחשב.
<מיכל צוק: עוד פעם, יודעים אולי מי נמצא לפני אבל לא יודעים אם היא כן או לא חוזרת לעבוד, ולא יודעים אם היא כן או לא מאריכה את חופשת הלידה, ולא יודעים המון-המון משתנים שבמצוקה הגדולה מאוד - - -
<קריאה: אם תינוק נולד פג ולא יכול לחזור - - -
יעקב אשר: בוא נדבר על שנה הבאה אחרי תחילת השנה.
<מיכל צוק: אני מסכימה.
<מיכל צוק: נעשה דיון נפרד לזה.
<מיכל צוק: ואני אומרת ביושר ואתם גם מכירים את העשייה שלנו, אנחנו מנסים לעשות את - - - והמצוקות כאן הן ברורות, ובטוח שיש קשב גם מצדנו וזה נושא שהוא מאוד חשוב לשר העבודה והרווחה, אנחנו נוכל לקדם את הנושא הזה עוד יותר.
<מיכל צוק: זה באופן כללי.
ישראל אייכלר: הרב יעקב אשר, בבקשה.
יעקב אשר: אני רוצה להגיד באופן כללי, ואחר-כך אני אשאר גם לדיון הפרטני יותר.
יעקב אשר: קודם כל, תודה לך שאתה מקיים את הישיבות האלה כי זה נותן ביטוי להמון אנשים שנמצאים במצב שהם לא יודעים מה לעשות ואיך להמשיך לעבוד ואיך לצאת לעבודה, במיוחד שהמדינה רוצה לעודד שאנשים ייצאו לעבודה, היא צריכה לתת גם את הפתרונות.
יעקב אשר: אני חושב שכניסתו של חיים כץ תהיה חשובה לעניין הזה.
יעקב אשר: אני רוצה להתחיל עם תודה.
יעקב אשר: ההחלטה שהתקבלה במשרד בחודשים האחרונים, שבה הגדילו בחזרה אתה תפוסה בכיתות – אם ההחלטה הזאת לא היתה קורית, לדעתי, היינו נמצאים היום עם עוד כמה אלפים בחוץ.
יעקב אשר: ואני קודם כל, משבח על זה – אתה יודע, משרד ממשלתי, להוציא אותו מקיבעון זה קצת קשה.
יעקב אשר: לקחו פה החלטה וישבו על הדברים ובאמת התקדמו עם העניין הזה.